CELEX: 32020D0807(01)
Language: lv
Date: 2020-06-17 00:00:00
Title: Administratīvā komisija sociālās nodrošināšanas sistēmu koordinācijai Lēmums Nr. H9 (2020. gada 17. jūnijs) par Eiropas Parlamenta un Padomes Regulas (EK) Nr. 987/2009 67. un 70. pantā un Lēmumā Nr. S9 minēto termiņu atlikšanu sakarā ar Covid-19 pandēmiju (Dokuments attiecas uz EEZ un uz EK un Šveices nolīgumu) 2020/C 259/03

7.8.2020   
            
            
               LV
            
            
               Eiropas Savienības Oficiālais Vēstnesis
            
            
               C 259/9
            
         
      ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI
      LĒMUMS Nr. H9
      (2020. gada 17. jūnijs)
      par Eiropas Parlamenta un Padomes Regulas (EK) Nr. 987/2009 67. un 70. pantā un Lēmumā Nr. S9 minēto termiņu atlikšanu sakarā ar Covid-19 pandēmiju
      (Dokuments attiecas uz EEZ un uz EK un Šveices nolīgumu)
      (2020/C 259/03)
      ADMINISTRATĪVĀ KOMISIJA SOCIĀLĀS NODROŠINĀŠANAS SISTĒMU KOORDINĀCIJAI,
      ņemot vērā 72. panta a) punktu Eiropas Parlamenta un Padomes Regulā (EK) Nr. 883/2004 (2004. gada 29. aprīlis) par sociālās nodrošināšanas sistēmu koordinēšanu (1), kurā paredzēts, ka Administratīvā komisija nodarbojas ar visiem administratīvajiem jautājumiem vai ar interpretāciju saistītiem jautājumiem, kuri izriet no Regulas (EK) Nr. 883/2004 un Eiropas Parlamenta un Padomes Regulas (EK) Nr. 987/2009 (2009. gada 16. septembris), ar ko nosaka īstenošanas kārtību Regulai (EK) Nr. 883/2004 par sociālās nodrošināšanas sistēmu koordinēšanu (2), noteikumiem,
      ņemot vērā Regulas (EK) Nr. 883/2004 35. pantu un 65. panta 8. punktu un Regulas (EK) Nr. 987/2009 67. un 70. pantu,
      ņemot vērā Eiropas Savienības Tiesas judikatūru, saskaņā ar kuru uz nepārvaramu varu var atsaukties tad, ja juridisko saistību neievērošana ir saistīta ar apstākļiem, kurus persona nevar kontrolēt, kuri bija ārkārtēji un neparedzami un no kuru sekām, neraugoties uz pienācīgu rūpību, nevarēja izvairīties (sk. Tiesas 1995. gada 13. jūlija spriedumu C-391/93, Perrotta, EU:C:1995:240),
      tā kā:
      
                  (1)
               
               
                  Covid-19 uzliesmojuma izraisītā krīze vēl nebijušā veidā ir ietekmējusi dalībvalstis. Tā būtiski kavē parastās darba procedūras attiecīgajās dalībvalstu iestādēs un rada ārkārtas situāciju, kad ierastā atlīdzināšanas procedūru darbība nav iespējama.
               
            
                  (2)
               
               
                  Piemērojot Regulas (EK) Nr. 987/2009 67. un 70. panta noteikumus par izdevumu atlīdzināšanu, ir jāņem vērā situācijas unikalitāte.
               
            
                  (3)
               
               
                  Līdz šim Covid-19 uzliesmojums dalībvalstis un to kompetentās iestādes ir skāris atšķirīgi un ir grūti prognozēt uzliesmojuma turpmāko attīstību, tāpēc situācija būs pastāvīgi jāuzrauga. Vajadzības gadījumā šis lēmums būtu attiecīgi jāgroza, un starp dalībvalstīm var noslēgt papildu nolīgumus,
               
            IR NOLĒMUSI ŠĀDI.
      
                  1.
               
               
                  Visi Regulas (EK) Nr. 987/2009 67. un 70. pantā un Lēmumā Nr. S9 minētie pieprasījumu iesniegšanas un nokārtošanas termiņi, kas beidzas laikposmā no 2020. gada 1. februāra līdz 31. decembrim, tiek pagarināti par sešiem mēnešiem.
               
            
                  2.
               
               
                  Šo lēmumu publicē Eiropas Savienības Oficiālajā Vēstnesī. To piemēro no 2020. gada 18. jūnija.
               
            
         
            
               Administratīvās komisijas priekšsēdētāja
            
            Blaženka KAMENJAŠEVIĆ
         
      
      
         (1)  OV L 166, 30.4.2004., 1. lpp.
      
      
         (2)  OV L 284, 30.10.2009., 1. lpp.